Møde nr. 11

Rådet for Bæredygtig Udvikling i Allerød holder møde torsdag den 12. november 2020

kl. 16:00 - 18.00 på rådhuset i mødelokale H samt via skype.

Medlemmer: Merete Them Kjølholm, Bettina Hauge og Anders Damm-Frydenberg,

Svava Lykkegaard Hansen, Hans Philipsen, Marianne Thorsø Nielsen, Tommy Dal, Lars Jonsson, Henning Mortensen, John Frandsen, Nils Henrik Christiansen, Lene Krogh og Tanja Cederholm

Øvrige: Niels Erik von Freiesleben og Pernille Enevoldsen (ref.)

Afbud: Merete Them Kjølholm, Lene Krogh, Nils Henrik Christiansen, Bettina Hauge, Niels Erik von Freiesleben

**Punkt 1 - Bemærkning til dagsorden**

Mødets dagsorden tilrettes, så punkt 4 Sociale aspekter af bæredygtighedsarbejde erstattes af Rådets oplæg til klimaplanen.

**Punkt 2 - Godkendelse af referat fra sidste møde**

Referatet godkendes.

Bemærkninger:

Punkt 5: Grøn Guide arbejder fortsat på lokalt politikerarrangement.

Punkt 6: Svava vil undersøge om vinderen af Verdensmålsprisen har modtaget de 5000 kroner.

**Punkt 3 - Velkomst til nye tilflyttere**

Rådet vil sikre en ordentlig og informativ velkomst til nye borgere via oplysning på kommunens hjemmeside. Inspiration til dette findes hos flere nabokommuner. Forvaltningen undersøger muligheden for oprettelse af side på alleroed.dk under overskriften ”Ny borger i kommunen”

**Punkt 4 – Rådets oplæg til klimaplanen**

Rådet drøftede mulighederne for at påvirke den kommende klimaplan. Rådet besluttede, at skrive et samlet høringssvar til klimaplanen. Derfor indkaldes alle rådsmedlemmer til ekstraordinært møde, under overskriften ”Høringssvar til klimaplan”, torsdag d. 21. januar 2021. Forvaltningen undersøger om byrådsmødet d. 17. december er åbent for tilhører enten fysisk eller virtuelt. Herudover ønsker rådet, at deltage på Bæredygtig Borgerdag lørdag d. 29. maj 2021 med en særskilt stand der informerer om rådets arbejde.

**Punkt 5 - Nyt fra forvaltnings miljø- og bæredygtighedsarbejde**

På TEPMU mødet d. 1. december fremlægges den kommende Natur, Miljø og Klimapolitik, samt Klimaplanen. Herefter fremlægges disse på byrådsmødet d. 17. december, efterfulgt af 6 ugers hørringsperiode.

**Punkt 6 - Nyt fra foreningerne**

Tommy: Lynge Skole er godt i gang med de små skolehaver. Projekt Miljøjagten er afholdt på kommunens skoler med stor succes.

John: Kampagnen Klimatjek tilbydes endnu engang til borgerne. Tilmeldingen er i gang.

Svava: Social ansvarlighed, herunder aflyste arrangementer, lider under Corona. Hvordan holder vi hånden under medarbejdere i kommunen, som oplever dette? Rådet besluttede, at Svava kontakter kommunens personalechef omkring denne problematik.

Henning: Røde Kors butikken flytter lokaler til Gl. Lyngevej. Fremadrettet har butikken mulighed for at modtage børnetøj.

Lars: Nordsjællands Landboforeningen har afholdt workshop i Lynge med miljøminister Lea Wermelin. Formålet var, at give ministeren input til den kommende biodiversitetspakke.

Den 11. december inviteres repræsentanter fra de nordsjællandske kommuner til drøftelse af biodiversitet. Herudover ønsker foreningen fortsat, at arbejde med projekt Faunastriber i samarbejde med kommuner og Jægerforbundet. Lars rundsender information omkring dette til rådet.

Hans: DN har sendt feedback på Råstofplanen. Herudover har DN været i dialog med ejerforeningen Sortemosen omkring grønt område og beboerne i Enghaven Nord omkring byggeprojekt.

**Punkt 7 - Pressemeddelelser**

-

**Punkt 8 - Eventuelt**

Hans skriver ud vedr. ekstraordinært møde ind i 21. januar 2021. Bemærk at mødet d. 11. februar 2021 udgår.

Allerød den 12. nov. 2020